কর্মস্থলেই ওঁত পেতে সাইবার দস্যু। নিজের অফিসে ইমেল হ্যাক হল এক মহিলার। নজরদারি চালানো হল তাঁর ব্যক্তিগত এবং পেশাদারি নথিতে। পুলিসি রেডারে সেক্টর ফাইভের এক নামজাদা হোটেল। প্রশ্ন উঠছে, এটা অফিস পলিটিক্স না গভীরতর ষড়যন্ত্র।
 ওয়েব ডেস্ক: কর্মস্থলেই ওঁত পেতে সাইবার দস্যু। নিজের অফিসে ইমেল হ্যাক হল এক মহিলার। নজরদারি চালানো হল তাঁর ব্যক্তিগত এবং পেশাদারি নথিতে। পুলিসি রেডারে সেক্টর ফাইভের এক নামজাদা হোটেল। প্রশ্ন উঠছে, এটা অফিস পলিটিক্স না গভীরতর ষড়যন্ত্র। লেকটাউনের অনিন্দিতা নাগ। ২০১৬ সালে যোগ দেন সেক্টর ফাইভের এক নামজাদা হোটেলে। অনিন্দিতার দাবি, নভেম্বরে তাঁকে চাকরি ছাড়তে বলা হয়। চাকরি ছাড়তে রাজি হননি অনিন্দিতা। তারপরেই একদিন আবিষ্কার করেন তাঁর মেল হ্যাক হয়েছে। ২০১৬ সালের ২৮ নভেম্বর অনিন্দিতা অভিযোগ করেন বিধাননগর পুলিসের সাইবার ক্রাইম শাখায়। তাঁর অভিযোগ, তিনমাস পরেও পুলিসের তরফ তাঁকে তদন্তের অগ্রগতির কথা জানানো হয়নি। এরপর বিধাননগরের পুলিস কমিশনারকে চিঠি দেন অনিন্দিতা। তাতে কাজ হয়। অনিন্দিতার দাবি, ২৩ মার্চ পুলিস তাঁকে তদন্তের অগ্রগতি জানায়। জানতে পারেন ইমেল হ্যাক কাণ্ডে পুলিসের রেডারে রয়েছে তাঁর পুরনো কর্মস্থল। ওই হোটেল থেকে হার্ডডিস্ক, ল্যাপটপ ও মোবাইল বাজেয়াপ্ত করেছে পুলিস। সংশ্লিষ্ট হোটেল কর্তৃপক্ষের সঙ্গে যোগাযোগের চেষ্টা করেছিলাম আমরা। তাঁরা কথা বলতে রাজি হননি।